als_Latn dik_Latn sag_Latn
Si ta kthesh ballkonin në një oaziz shplodhjeje?
Balkoni është një pjesë shumë e rëndësishme e shtëpisë, që na jep mundësinë në çdo moment ne...
2013-05-24
Kategoria: Kopshtaria
Balkoni është një pjesë shumë e rëndësishme e shtëpisë, që na jep mundësinë në çdo moment ne të dalim jashtë mureve të apartamentit tonë në qytet për të parë natyrën dhe për të thithur pak ajër. Ballkoni është shumë I rëndësishëm sidomos për qytetin, ku jeta tepër e vrullshme dhe e shpejtë nuk të jep gjithmonë mundësinë e daljes në natyrë, e ku ballkoni mbetet zgjidhja e vetme.
Lady Albania do tju tregojë përmes këtij artikulli se si të keni një ballkon sa më komod e sti ta ktheni atë në oazin tuaj të qetësisë, për të kaluar një pasdite të këndshme pas një ditë të lodhshme e stresuese pune në qytet.
Vëmë rregull në ballkon
Fatkeqësisht, për shumë nga ne ballkoni është kthyer në një hanbar ë vërtetë plot me gjëra të vjetra. Prandaj përvishjuni punës dhe largojini të gjitha “rraqet” nga zona juaj e relaksit.
Vendosni mobilje komode në ballkon
Çfarë nuk duhet të mungojë në ballkon janë pa diskutim kolltuqet komode, ku ju do të uleni të shlodheni, të meditoni, të kaloni një mbrëmje romantike apo një bisedë të ngrohtë me miqtë.
Rekomanohet që në ballkon të keni edhe një tavolinë të vogël për të vendosur pijet, kafen, aperitivët etj, por e gjitha kjo varet nga hapësira që mund të ketë ballkoni juaj. Prandaj zgjidhni mobiljet e duhura që ti përshtaten ballkonit tuaj, duke e shfrytëzuar sa më mirë vendin që keni.
Gjelbërojeni ballkonin
Lulet në ballkon janë tepër të rëndësishme. Ato ofrojnë komoditet, prodhojnë oksigjen dhe ju sjellin një copëz natyre në shtëpinë tuaj. E mira është që të merreni vet me lulet, ti mbillni ato në vazo të bukura e të përshtatshme për strukturën e ballkonit tuaj.
Do ta shihni që angazhimi me lulet do tju qetësojë pa masë e se nuk do të lodheni asnjëherë duke u kujdesur për to.
Rregulloni ndriçimin
Ndriçimi në ballkon është shumë I rëndësishëm, sidomos kur ju do të kaloni në ballkon orët e pasdites. Zgjidhni një ndricim me ngjyra të lehta. Kushtojini një kujdes të veçantë dekorimit të ndriçimit, duke përdorur poca që vendosen në mur apo fanare që mund të varen në pjesën e jashtme të ballkonit. Një kombinim shumë I bukur do të ishte që ndriçimin ta ndërthurnit me gjelbërimin e ballkonit, në mënyrë që natën edhe lulet tuaja të dukeshin më me dritë e të krijoni një atmosferë tepër të ngrohtë.
Vendosni një tapet
Bëni kujdes edhe për dyshemenë e ballkonit. Ju mund të doni të ecni zbathur në ballkon, prandaj në këto raste kujdesuni që të vendosni një tapetë ap rrugicë të butë e të ngrohtë. Rrugica nuk duhet të jetë e madhe apo shumë e rëndë në mënyrë që të keni mundësi ta lëvizni në rastet kur bie shi.
Mos harroni muzikënn
Muzika është një element shumë I rëndësishëm për të kaluar disa orë të vërtetë shlpodhjeje e qetësie. Kujdesuni të vendosni boksera në ballkon apo që sistemin tuaj muzikor ta keni jo shumë larg balkonit.
als_Latn als_Latn unk eus_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn